দ্বিতীয় হুগলি সেতুর পর রাজ্যে আসছে নতুন সেতু

কলকাতা: Sএক্সপ্রেসওয়ের (Baranashi-Kolkata Express) অংশ হিসেবে। কেন্দ্র ও রাজ্য সরকারের একাধিক বৈঠকের পর এই সিদ্ধান্ত চূড়ান্ত হয়েছে বলে সূত্রের খবর।

নতুন এই সেতুটি তৈরি হবে বারাণসি–কলকাতা এক্সপ্রেসওয়ে-র ওপর, যা পুরুলিয়া, বাঁকুড়া, পশ্চিম মেদিনীপুর ও হুগলি হয়ে কলকাতায় প্রবেশ করবে। এই এক্সপ্রেসওয়ের দৈর্ঘ্য প্রায় ৬২০ কিলোমিটার, এবং এটি হবে চার লেনের রাস্তা। প্রকল্পে ব্যয় ধরা হয়েছে প্রায় ১৬ হাজার কোটি টাকা, যা সম্পূর্ণভাবে বহন করবে কেন্দ্রীয় সরকার। রাজ্য সরকারের দায়িত্ব থাকবে জমি প্রদান ও স্থানীয় সমন্বয়ের।

আরও পড়ুন: এসএসকেএম হাসপাতালে নাবালিকা রোগীকে নির্যাতনের অভিযোগ, গ্রেফতার অস্থায়ী কর্মী

সূত্রে জানা গিয়েছে, রাজ্য ইতিমধ্যেই জমি চিহ্নিত করার কাজ শুরু করেছে। নতুন সেতুটি বাটানগর, বজবজ বা বন্দরের আশপাশে কোথাও তৈরি হতে পারে বলে প্রাথমিকভাবে ভাবা হচ্ছে।

বিশেষজ্ঞ মহলের মতে, এই সেতু তৈরি হলে দক্ষিণবঙ্গের যোগাযোগ ব্যবস্থায় এক বড় পরিবর্তন আসবে। পাশাপাশি, বম্বে রোড (NH-16)-এর ওপর যানজট ও পণ্যবাহী ট্রাফিকের চাপ অনেকটা কমবে বলে আশা করা হচ্ছে। কেন্দ্রীয় সড়ক পরিবহণ দপ্তরের এক আধিকারিক জানিয়েছেন, “প্রকল্পটি সম্পূর্ণ হলে পশ্চিমবঙ্গের শিল্পাঞ্চল ও বন্দরের সঙ্গে উত্তর ভারতের সরাসরি সংযোগ আরও সহজ হবে।”