রক্ষণাবেক্ষণের জন্য ফের বন্ধ থাকবে বিদ্যাসাগর সেতু

কলকাতা: রক্ষণাবেক্ষণের জন্য ফের বন্ধ থাকবে বিদ্যাসাগর সেতু (Vidyasagar Setu)। ৩১ অগস্ট, আগামী রবিবার ১৬ ঘণ্টার জন্য পুরোপুরি বন্ধ থাকবে দ্বিতীয় হুগলি সেতু (Second Hooghly Bridge)। রবিবার ভোর ৫টা থেকে রাত ৯টা পর্যন্ত বন্ধ থাকবে বিদ্যাসাগর সেতু অর্থাৎ দ্বিতীয় হুগলি সেতু। গত রবিবারও মেরামতির কাজের জন্য বন্ধ রাখা হয়েছিল বিদ্যাসাগর সেতু। সেই একই কারণে আগামী রবিবারও তা বন্ধ থাকবে। প্রতিদিন লক্ষ লক্ষ নাগরিক এই সেতু পারপার করেন। রবিবার ছুটির দিন হলেও, বিভিন্ন কারণে নিত্যযাত্রীরা বিদ্যাসাগর সেতু ব্যবহার করেন। রবিবার সেতু বন্ধ থাকায় ট্র্যাফিক নিয়ে বেশ কিছু নির্দেশ জারি করেছে কলকাতা পুলিশ (Kolkata Police)।

লালবাজার বিকল্প রাস্তাও বলে দিয়েছে। জিরাট আইল্যান্ডের দিক থেকে এজেসি বোস রোড হয়ে যে গাড়িগুলি আসবে, সেগুলি হেস্টিংস ক্রসিং, সেন্ট জর্জ গেট রোড, স্ট্র্যান্ড রোড হয়ে হাওড়া ব্রিজে উঠতে পারবে। অথবা হেস্টিংস থেকে ডান দিকে ঘুরে খিদিরপুর রোড ধরবে। জে অ্যান্ড এন আইল্যান্ড থেকে খিদিরপুর রোড হয়ে আসা সব গাড়ি ১১ ফার্লং গেট থেকে ঘুরিয়ে হেস্টিংস ক্রসিংয়ের দিকে নিয়ে যাওয়া হবে। সেগুলি সেন্ট জর্জেস গেট রোড, স্ট্র্যান্ড রোড হয়ে হাওড়া ব্রিজ যাবে।

আরও পড়ুন: স্কুল সার্ভিস কমিশনের নতুন নিয়োগ বিজ্ঞপ্তি প্রকাশ

খিদিরপুরের দিক থেকে সার্কুলার গার্ডেনরিচ রোড ধরে আসা সব গাড়ি হেস্টিংস ক্রসিং থেকে বাঁ দিকে ঘুরিয়ে দেওয়া হবে, সেগুলি সেন্ট জর্জেস গেট রোড, স্ট্র্যান্ড রোড হয়ে হাওড়া ব্রিজ যাবে। খিদিরপুর রোডের সব গাড়ি, যেগুলি ঘোড়া পাসের কাছে ওয়াই পয়েন্ট ধরে আসবে, সেগুলিও ওয়াই পয়েন্ট থেকে ১১ ফার্লং গেটের দিকে ঘুরিয়ে দেওয়া হবে। তারপরে রেড রোড ধরে হাওড়া ব্রিজ যাবে। এছাড়াও, প্রয়োজন মতো রাস্তাঘাটে যান চলাচল করা হবে।

অন্য খবর দেখুন